Document ID: 31977R1251

ΚΑΝΟΝΙΣΜΟΣ (ΕΟΚ) αριθ. 1251/77 ΤΟΥ ΣΥΜΒΟΥΛΙΟΥ της 17ης Μαΐου 1977 περί εισαγωγής πιτύρων εν γένει και ετέρων υπολειμμάτων του κοσκινίσματος, της αλέσεως και ετέρων κατεργασιών των σπόρων σιτηρών καταγωγής της Αραβικής Δημοκρατίας της Αιγύπτου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πρόταση της Επιτροπής,
τη γνώμη της Συνελεύσεως((1),
Εκτιμώντας:
ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και της Αραβικής Δημοκρατίας της Αιγύπτου καθώς και η ενδιάμεση συμφωνία για την πρόωρη εφαρμογή ορισμένων διατάξεων της συμφωνίας συνεργασίας, υπεγράφησαν στις 18 Ιανουαρίου 1977-
ότι το άρθρο 20 της συμφωνίας συνεργασίας και το άρθρο 13 της προσωρινής συμφωνίας προβλέπουν, με τον όρο ότι η Αραβική Δημοκρατία της Αιγύπτου εφαρμόζει έναν ειδικό φόρο στην εξαγωγή πιτύρων εν γένει και ετέρων υπολειμμάτων του κοσκινίσματος, της αλέσεως και ετέρων κατεργασιών των σπόρων των σιτηρών της διακρίσεως 23.02 Α τoυ Κοινού Δασμολογίου, ότι το μεταβλητό στοιχείο της εισφοράς κατά την εισαγωγή πρέπει να μειωθεί κατά ένα ποσό ίσο προς το 60% του μέσου όρου των μεταβλητών στοιχείων των εισφορών που εφαρμόζεται στο προϊόν που ελήφθη υπόψη κατά τη διάρκεια τριών μηνών πριν από το μήνα καθορισμού του ποσού αυτού-
ότι αυτός ο ειδικός φόρος κατά την εξαγωγή πρέπει να περιέχεται στην τιμή των εισαγομένων στην Κοινότητα προϊόντων-
ότι, για να εξασφαλισθεί η σωστή εφαρμογή των συμφωνιών, πρέπει να υιοθετηθούν μέτρα σύμφωνα με τα οποία ο εισαγωγέας των πιτύρων εν γένει και ετέρων υπολειμμάτων του κοσκινίσματος, της αλέσεως και ετέρων κατεργασιών, θα υποχρεωθεί να προσκομίσει απόδειξη ότι ο ειδικός φόρος κατά την εξαγωγή εισπράχθηκε από την Αραβική Δημοκρατία της Αιγύπτου-
ότι, σύμφωνα, ιδίως, με την ανταλλαγή επιστολών σχετικά με το άρθρο 20 της συμφωνίας συνεργασίας και το άρθρο 13 της ενδιάμεσης συμφωνίας μεταξύ της Ευρωπαϊκής Οικονομικής Κοινότητος και της Αραβικής Δημοκρατίας της Αιγύπτου και περί των εισαγωγών στην Κοινότητα καταγωγής της Αραβικής Δημοκρατίας της Αιγύπτου, πρέπει να προβλεφθούν οι λεπτομέρειες εφαρμογής των συμφωνιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μεταβλητό στοιχείο της εισφοράς που εφαρμόζεται κατά την εισαγωγή στην Κοινότητα πιτύρων εν γένει και ετέρων υπολειμμάτων του κοσκινίσματος, της αλέσεως και ετέρων κατεργασιών των σπόρων σιτηρών της διακρίσεως 23.02 Α του Κοινού Δασμολογίου καταγωγής της Αραβικής Δημοκρατίας της Αιγύπτου είναι η υπολογιζομένη εισφορά σύμφωνα με το άρθρο 2 του κανονισμού (ΕΟΚ) αριθ. 2744/75 του Συμβουλίου της 29ης Οκτωβρίου 1975 περί του καθεστώτος εισαγωγής και εξαγωγής των μεταποιημένων προϊόντων με βάση τα σιτηρά και το ρύζι(2), μειουμένη κατά ένα ποσό ίσο προς το 60% του μέσου όρου των μεταβλητών στοιχείων των εισφορών που εφαρμόζεται στο προϊόν που ελήφθη υπόψη κατά τη διάρκεια τριών μηνών πριν από το μήνα καθορισμού του ποσού αυτού.
Άρθρο 2
Το άρθρο 1 εφαρμόζεται σε κάθε εισαγωγή για την οποία ο εισαγωγέας προσκομίζει την απόδειξη ότι ο ειδικός φόρος κατά την εξαγωγή εισπράχθηκε από την Αραβική Δημοκρατία της Αιγύπτου σύμφωνα με το άρθρο 20 της συμφωνίας συνεργασίας και με το άρθρο 13 της προσωρινής συμφωνίας.
Άρθρο 3
Σε περίπτωση ελλείψεως, οι λεπτομέρειες εφαρμογής του παρόντος κανονισμού όσον αφορά ιδίως τον καθορισμό του ποσού του οποίου πρέπει να μειωθεί η εισφορά, καθορίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(3).
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσιεύσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την ημέρα της ισχύος της ενδιάμεσης συμφωνίας μεταξύ της Ευρωπαϊκής Οικονομικής Κοινότητος και της Αραβικής Δημοκρατίας της Αιγύπτου.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 17 Μαΐου 1977.

Labels: 2
17
3
18
15